Source: http://docplayer.hu/27975930-A-cselekvokepessegre-vonatkozo-szabalyok-valtozasai-az-uj-polgari-torvenykonyvben-a-gondnoksag-ala-helyezesi-eljaras-szerzo-dr-szenasi-varga-nora.html
Timestamp: 2018-09-20 07:49:34
Document Index: 29739256

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A cselekvőképességre vonatkozó szabályok változásai az új Polgári. Törvénykönyvben; A gondnokság alá helyezési eljárás. Szerző: dr. Szénási-Varga Nóra - PDF
Download "A cselekvőképességre vonatkozó szabályok változásai az új Polgári. Törvénykönyvben; A gondnokság alá helyezési eljárás. Szerző: dr. Szénási-Varga Nóra"
2 A cselekvőképességre vonatkozó szabályok változásai az új Polgári Törvénykönyvben; A gondnokság alá helyezési eljárás Szerző: dr. Szénási-Varga Nóra Szolnok,
3 I. Bevezetés március 15. napján hatályba lépett az új Polgári Törvénykönyv, mely változást hozott a cselekvőképesség és a gondnokság alá helyezés rendszerében. Megjelent a támogatott döntéshozatal, valamint az előzetes jognyilatkozat jogintézménye. A cselekvőképesség szerkezetének és szabályozásának változása azt eredményezte, hogy e jogintézmény most megfelelő terjedelemmel és súllyal jelenik meg törvénykönyvünkben. Természetesen ezalatt nem azt kívánom érteni, hogy korábban e jogintézményt elhanyagoltan kezelték, azonban az új szabályozás kiemeli, hogy a cselekvőképesség kihat a Polgári Törvénykönyv valamennyi szabályára. Minden jogviszonynál alapvető kérdés, hogy az ember, mint jogalany képes-e önállóan és érvényesen nyilatkozni az őt érintő kérdésekben. II. Általános elvek, a cselekvőképesség és korlátozása A Ptk. 2:8. rendelkezik a cselekvőképességről az alábbiak szerint: Minden ember cselekvőképes, akinek a cselekvőképességét a törvény vagy bíróság gondnokság alá helyezést elrendelő ítélte nem korlátozza. 1 A fentiek alapján a cselekvőképesség korlátozása egyrészt a törvény erejénél fogva áll fenn, másrészt bírósági ítélet alapján. Az elkülönítés a törvény szerkezetében is egyértelműen megjelenik, hiszen a kiskorúság miatti korlátozott cselekvőképességet és cselekvőképtelenséget a második könyv a IV. cím alatt, míg a nagykorú cselekvőképességének korlátozására vonatkozó rendelkezéseket az V. cím alatt tárgyalja. A törvény erejénél fogva beálló korlátozás az életkorhoz kötött, az a kiskorúakra vonatkozik. A kiskorúságot a Ptk. 2:10- -a határozza meg: évi V. törvény a Polgári Törvénykönyvről 2
4 Kiskorú az, aki a tizennyolcadik életévét nem töltötte be. A kiskorú a házasságkötéssel nagykorúvá válik. 2 A tizennegyedik életévét be nem töltött kiskorú cselekvőképtelen, a tizennegyedik életévét betöltött kiskorú (azaz, aki a tizennyolcadik életévét még nem töltötte be) pedig korlátozottan cselekvőképes. A cselekvőképesség korlátozásának másik esete a bírósági ítélettel történő korlátozás, melyről a törvény 2:19. -a a következőképp rendelkezik: Cselekvőképességében részlegesen korlátozott az a nagykorú, akit a bíróság ilyen hatállyal gondnokság alá helyezett. 3 Ilyen határozatot a bíróság annak a nagykorúnak az ügyében hoz, akinek az ügyei viteléhez szükséges belátási képessége mentális zavara következtében tartósan vagy időszakonként visszatérően nagymértékben csökkent, s emiatt egyéni körülményeire, valamint családi és társadalmi kapcsolataira tekintettel meghatározott ügycsoportban gondnokság alá helyezése indokolt. A bíróságnak a cselekvőképességet részlegesen korlátozó ítéletben meg kell határoznia azokat a személyi vagy vagyoni jellegű ügycsoportokat, amelyekben a cselekvőképességet korlátozza. A cselekvőképességében részlegesen korlátozott minden olyan ügyben tehet érvényes jognyilatkozatot, amely nem tartozik abba az ügycsoportba, amelyben a bíróság korlátozó határozatot hozott. A cselekvőképesség részlegesen sem korlátozható, ha az érintett személy jogainak védelme a cselekvőképességet nem érintő más módon is biztosítható évi V. törvény a Polgári Törvénykönyvről évi V. törvény a Polgári Törvénykönyvről 3
5 III. A legfontosabb változások a régi Ptk.- hoz képest Változások a perindításra jogosultak körében: 1. A gondnokság alá helyezést az érintett személy élettársa is kezdeményezheti, nem csupán a bejegyzett élettárs, a házastárs azonban csak abban az esetben jogosult kérni a bíróságtól a gondnokság alá helyezést, ha az érintettel együtt él, szemben a korábbi szabályozással, mikor a különélő házastárs is bírósághoz fordulhatott. 2. Kiskorú személy esetén annak törvényes képviselője is kezdeményezheti az eljárást. Változások a jogintézmény jellegét illetően: 1. A cselekvőképesség korlátozása csak részleges lehet, azaz bizonyos ügycsoportokra korlátozódik, amelyeket a bíróság határoz meg. Annak megállapítása, hogy mely ügycsoportok tekintetében szükséges valamely személy gondnokság alá helyezése nem orvos szakértői, hanem jogi kérdés, amelyről a bizonyítási eljárás lefolytatását követően kizárólag a bíróság dönthet. Az orvosi szakvélemény a peres eljárás során csupán a bizonyítás egyik eszköze, kizárólag a belátási képesség korlátainak és annak esetleges okainak feltárására szolgál, a betegség fennállását, annak súlyosságát, illetve jellegét igazolhatja. Ez azonban nem teszi feltétlenül szükségessé a cselekvőképesség korlátozását eredményező gondnokság alá helyezést és különösen nem döntheti el azt a kérdést, hogy mely jogterületeken indokolt a korlátozás és mely jogterületeken nem. 4 A régi Ptk. példálózó felsorolást tartalmazott az ügycsoportok tekintetében, ezek a 4EBH
6 jövőben is alkalmazhatóak a gondnokság alá helyezés iránti perekben, melyek az alábbiak: a társadalombiztosítási, szociális és munkanélküli ellátás igénylése, illetve az azzal, valamint a munkaviszonyból és munkaviszony jellegű jogviszonyból származó jövedelemmel való rendelkezés; az ingó és ingatlan vagyonnal kapcsolatos rendelkezési jog; a családjogi jognyilatkozatok megtétele, (így a házassági, a bejegyzett élettársi vagyonjoggal kapcsolatos jognyilatkozat, a származás megállapításával kapcsolatos nyilatkozat megtétele, a gyermek nevének meghatározása és annak megváltoztatása, a gyermek örökbefogadásához való hozzájárulás); a tartási kötelezettséggel kapcsolatos vagyoni döntés meghozatala; a lakásbérlettel kapcsolatos jognyilatkozat megtétele (a szerződés megkötése, illetve felbontása); az örökösödési ügyek; a bentlakásos szociális intézetben történő elhelyezéssel kapcsolatos jognyilatkozatok; az egészségügyi ellátással összefüggő jogok gyakorlása és a tartózkodási hely meghatározása. 2. A törvény nem alkalmaz a kritériumoknál külön betegségfajtákat, hanem összefoglaló jelleggel a mentális állapot (mentális zavar) kifejezést használja a korábban cselekvőképesség korlátozásának feltételei között hatályban volt pszichés állapot, szellemi fogyatkozás, szenvedélybetegség helyett. Az eljárás során elsődleges kérdés ennek a vizsgálata: fennáll-e az érintett személy esetében a mentális zavar, fennállása esetén az milyen jellegű, illetve mértékű. Figyelemmel arra, hogy a mentális állapot megítéléséhez különleges szakértelem szükséges, a perben elme-orvos szakértő kirendelésére kerül sor. Nem orvos szakértői kérdés azonban már annak megítélése, hogy az adott személy ügyei viteléhez szükséges belátási képessége a mentális zavar következtében csökkent-e, vagy hiányzik-e, és ennek okán kell-e korlátozni a cselekvőképességét. Az ítélkezési gyakorlatban is számos egyéni körülményeket figyelembe vevő ítélet született. 3. Nem elegendő a korlátozó intézkedéshez a belátási képesség hiánya, emellett az egyéni körülmények és a családi, társadalmi kapcsolatok vizsgálatára is szükség van. Vizsgálandó, hogy az érintettnek milyen ügyei és körülményei vannak, és jogai védelme érdekében ezekre figyelemmel szükséges-e a cselekvőképességének korlátozása, vagy más önrendelkezési jogot kevésbé érintő megoldás is elegendő-e. Ezt követően állapítható meg, hogy indokolt-e a gondnokság alá helyezése. Előfordulhat az is, hogy olyan családban, segítő, támogató 5
7 környezetben él, mely kompenzálja a belátási képessége hiányát, így nem kerül sor a gondnokság alá helyezésére. Az egyéni körülmények, a családi és társadalmi kapcsolatok vizsgálatát követően határozhatók meg azok az ügycsoportok, melyekben korlátozás szükséges. 4. A korlátozható ügycsoportok felsorolása nem történik még példálózó jelleggel sem, ennek kialakítása a bírósági gyakorlatban történik majd, tipikus példája lehet a notórius pereskedők, indokolatlanul a bírósághoz vagy más hatósághoz fordulók esete. A kereseti kérelemhez való kötöttség azonban továbbra is fennáll, az ügycsoportokról a bíróság csak kereseti kérelem esetén dönthet. A szakértői vélemény és a környezettanulmány beszerzésén túl nagyobb hangsúlyt kapnak a tanúbizonyítások és az egyéb okirati bizonyítékok. Valamennyi ügycsoport esetében a bíróságot részletes indokolási kötelezettség terheli, az egyes ügycsoportokban a korlátozást indokolni kell, nem lehet hivatkozni arra, hogy egy ügycsoportban ugyanazon okból kifolyólag került sor a cselekvőképesség korlátozására, mint egy másikban. Azon ügycsoportok tekintetében, melyekre nézve nincs korlátozás, az adott személy teljesen cselekvőképes. 5. Új, garanciális szabály még, hogy a cselekvőképesség részlegesen sem korlátozható, ha az érintett jogainak védelme más módon is biztosítható. Ezzel függ össze a támogatott döntéshozatal intézménye, mely jellegéből adódóan külön pontban kerül megtárgyalásra. IV. A támogatott döntéshozatal bevezetése Az előző témakörhöz szorosan kapcsolódik az új kódex által bevezetett támogatott döntéshozatal jogintézménye, melyet a 2:38. szabályoz a következők szerint: A gyámhatóság az egyes ügyei intézésében, döntései meghozatalában belátási képességének kisebb mértékű csökkenése miatt segítségre szoruló nagykorú számára, annak kérelmére - cselekvőképessége korlátozásának elkerülése érdekében - támogató kirendeléséről határoz évi V. törvény a Polgári Törvénykönyvről 2:38. 6
8 Ez az új jogintézmény részletesen szabályozza az egyes ügyei intézésében, döntései meghozatalában belátási képességének kisebb mértékű csökkenése miatt segítségre szoruló nagykorú személy jogainak védelmét szorosan együttműködve azzal a szabályozással, mely szerint a cselekvőképesség részlegesen sem korlátozható, ha az érintett jogainak védelme más módon is biztosítható. A jogintézmény a mentális zavar korai stádiuma vagy enyhe foka esetén alkalmazható és nem jár az adott személy cselekvőképességének korlátozásával. Ha a peres eljárás során a bíróság azt állapítja meg, hogy nincs szükség az érintett cselekvőképességének korlátozására, elutasítja a kereseti kérelmet és közli a határozatát a gyámhatósággal. A támogatót a gyámhatóság rendeli ki, azonban annak kirendeléséhez az érintett személy beleegyezésére is szükség van. A gyámhatóság legfeljebb két támogatót rendelhet ki egy személy részére, kirendelésüket ötévente felülvizsgálja. A jogintézményt egy külön jogszabály, a évi CLV. törvény szabályozza. A támogató a támogatott személy kérésére jelen van azoknál a közigazgatási, polgári és büntetőeljárási cselekményeknél, amelyekben a támogatott személy érintett, az eljárási cselekmény rendjét meg nem zavaró módon a támogatott személlyel egyeztet, a támogatott személy jognyilatkozatának megtételekor jelen van, tanácsaival, a támogatott személy számára szükséges tájékoztatás megadásával a támogatott személy jognyilatkozatának megtételét elősegíti, és a támogatott személy döntésének meghozatalához segítséget nyújt, valamint a döntése meghozatalában személyes jelenlétével közreműködik, az általa támogatott személy helyett jognyilatkozatok megtételére azonban nem jogosult. V. Gondnokság alá helyezési eljárás A fentiekben azt fejtettem ki, hogy a cselekvőképességre vonatkozó szabályok miként változtak. Ezzel összefüggésben érdemes kitérni a gondnokság alá helyezési eljárásra is. A gondnokság alá helyezést a bíróságtól 7
9 a) a nagykorú együtt élő házastársa, élettársa, egyenes ági rokona, testvére; b) a kiskorú törvényes képviselője; c) a gyámhatóság; és d) az ügyész kérheti. A pert ők indítják meg keresettel. Ha a gyámhatóság tudomást szerez a gondnokság alá helyezési eljárás szükségességéről, azt meg kell indítania, ha ezt a nagykorú együtt élő házastársa, élettársa, egyenes ági rokona, testvére vagy a kiskorú törvényes képviselője a gyámhatóságnak a keresetindítás szükségességéről való tájékoztatását követő hatvan napon belül nem teszik meg. Ha a bíróság helyt ad a keresetnek, az ítéletében rendelkeznie kell: 1. kötelező felülvizsgálata iránti eljárás megindításának időpontjáról, amely a cselekvőképesség részleges korlátozása esetén nem lehet későbbi, mint az ítélet jogerőre emelkedésétől számított öt év; a cselekvőképesség teljes korlátozása esetén nem lehet későbbi, mint az ítélet jogerőre emelkedésétől számított tíz év; 2. arról, hogy a gondnok milyen jogkörben járhat el; 3. továbbá ha van előzetes jognyilatkozat, annak alkalmazásáról, kivéve, ha az előzetes jognyilatkozatban foglaltak teljesítése a gondnokság alá helyezett személy érdekeivel kifejezetten ellentétes vagy a nagykorú személy által gondnokként megnevezett személy az előzetes jognyilatkozatban foglaltak teljesítését nem vállalja, vagy vele szemben jogszabályban meghatározott kizáró ok áll fenn. Ha a cselekvőképességet érintő gondnokság alá helyezési perben a bíróság úgy ítéli meg, hogy a cselekvőképesség részleges korlátozása sem indokolt, de az érintett személy meghatározott ügyei intézésében belátási képességének kisebb mértékű csökkenése miatt segítségre szorul, a gondnokság alá helyezés iránti keresetet elutasítja, és határozatát közli a gyámhatósággal. 8
10 A támogatót a bíróság határozata alapján az érintettel egyetértésben a gyámhatóság rendeli ki, az egyes ügyei intézésében, döntései meghozatalában belátási képességének kisebb mértékű csökkenése miatt segítségre szoruló nagykorú számára, annak kérelmére - cselekvőképessége korlátozásának elkerülése érdekében - támogató kirendeléséről határoz. A gondnokság módosításáról, illetve megszüntetéséről a bíróság határoz, ugyanúgy kereseti kérelem alapján. Ezt követően a gyámhatóság eljárása következik. A bíróság által gondnokság alá helyezett személy részére a gondnokot a gyámhatóság rendeli ki. Gondnok lehet minden cselekvőképes személy, aki a gondnoki tisztséget vállalja. 6 A gondnokság alá helyezett személy részére kivételesen több gondnok is rendelhető. 7 A gyámhatóság felügyeli a gondnok működését. A gondnok felmentéséről a gyámhatóság határoz, a gondnokság megszüntetéséről a bíróság évi V. törvény a Polgári Törvénykönyvről 2: évi V. törvény a Polgári Törvénykönyvről 2:32. 9
11 Felhasznált irodalom: 1) Kecskés László, Kőrös András, Makai Katalin, Orosz Árpád, Osztovits András, Petrik Ferenc: Polgári jog I/VI. Bevezető és záró rendelkezések, Az ember mint jogalany, 2) Vékás Lajos: A Polgári Törvénykönyv magyarázatokkal 3) Nagy kommentár a Polgári Törvénykönyvhöz 4) Dr. Navratyil Zoltán: Az ember, mint jogalany a évi V. törvény alapján; Menedzser Praxis Szakkiadó,
A cselekvőképességet részlegesen korlátozó gondnokság alá helyezés *
CIVILISZTIKA Csöndes Mónika A. Bevezetés A cselekvőképességet részlegesen korlátozó gondnokság alá helyezés * Több mint 40 éve hatályos jogi szabályozás változott a cselekvőképességgel, gondnoksággal